Președintele Klaus Iohannis a promulgat, vineri, legea care dezincriminează evaziunea fiscală sub un milion de euro dacă prejudiciul este plătit (evident, numai de către evazioniștii prinși) în termen de 30 de zile de la finalizarea controlului ANAF, sau în timpul anchetei procurorilor – caz în care se adaugă 25% din valoarea totală a prejudiciului.
De asemenea, dacă prejudiciul este plătit până la primul termen de judecată, indiferent de valoarea prejudiciului, limitele pedepsei prevăzute de lege pentru fapta săvârşită se reduc la jumătate.
Actul normativ, care modifică Legea 241/2005 pentru prevenirea și combaterea evaziunii fiscale, a fost contestaă la Curtea Constituțională, de USR și Forța Dreptei.
Ciolacu vrea doar banii de la evazioniștii pentru care a relaxat amnistia – evident, dacă sunt prinși: „Pe mine nu mă interesează să bag pe nimeni la pușcărie”
Însă CCR a respins sesizarea, iar acum, la două zile după publicarea motivării, președintele Iohannis a decis să promulge noua lege, deși ar fi putut să îl retrimită Parlamentului, pentru a fo corectat astfel încât evazioniștii prinși de procurori să nu scape de dosarele penale.
PSD și PNL au mărit în Parlament pe repede înainte, înainte de Crăciun, pragul prejudiciului pentru care scapă de pușcărie evazioniștii prinși, dacă îl achită.
Proiectul de lege a fost depus la Senat, de Marcel Ciolacu și Nicolae Ciucă, pe 18 decembrie (înainte de vacanța de iarnă), iar majoritatePSD-PNL l-a votat imediat, iar a doua zi, pe 19 decembrie, a trecut și de Camera Deputaților – for decizional.